राजीव गांधी पर पीएम के बयान के बाद बोले आनंद शर्मा- पीएम मोदी का कोई परिवार नहीं इसलिए वह अकेले जाते हैं  
आनंद शर्मा ने पीेएम मोदी पर परिवार के जरिए साधा निशाना 
कहा- पीएम का परिवार नहीं इसलिए वह अकेले जाते हैं 
बोले- अपने परिवार से संबंधित नहीं हैं पीएम मोदी
#WATCH Anand Sharma, Congress on PM Modi's comment on INS Viraat: Any PM would do so but this PM has no family,if he had family then he would also be going there, but he goes alone because he has no connect with a family or any respect for family values. (09/05/2019) pic.twitter.com/N9sKN7iQ2D
बता दें, प्रधानमंत्री नरेन्द्र मोदी ने बुधवार को सनसनीखेज आरोप लगाते हुए कहा था कि जब राजीव गांधी प्रधानमंत्री थे तो गांधी परिवार युद्धपोत आईएनएस विराट का उपयोग ‘निजी टैक्सी' के रूप में करता था. इससे पहले भी मोदी ने राजीव गांधी को 'भ्रष्टाचारी नंबर 1' करार दिया था. दिल्ली में एक रैली के दौरान पीएम मोदी ने कांग्रेस से सवाल किया था कि जिस नेता के नाम से वे वोट मांगते हैं, जब उनके 'कुकृत्यों' को बेनकाब किया जाता है तो वे क्यों सुलग जाते हैं?
प्रधानमंत्री ने दावा किया था कि राजीव गांधी के नेतृत्व वाली तत्कालीन सरकार और नौसेना ने उनके परिवार एवं ससुराल पक्ष की मेजबानी की और उनकी सेवा में एक हेलीकॉप्टर को भी लगाया गया. पीएम मोदी ने कहा था, 'आईएनएस विराट का इस्तेमाल एक निजी टैक्सी की तरह करके इसका अपमान किया गया. यह तब हुआ जब राजीव गांधी एवं उनका परिवार 10 दिनों की छुट्टी पर गए हुए थे. आईएनएस विराट को हमारी समुद्री सीमा की रक्षा के लिए तैनात किया गया था, किन्तु इसका मार्ग बदल कर गांधी परिवार को लेने के लिए भेजा गया जो अवकाश मना रहा था.' उन्होंने यह भी दावा किया था कि गांधी परिवार को लेने के बाद आईएनएस विराट 10 दिनों तक द्वीप पर खड़ा रहा. 
पीएम ने सवाल किया था, 'राजीव गांधी के साथ उनके ससुराल के लोग भी थे जो इटली से आए थे. सवाल यह है कि क्या विदेशियों को एक युद्धपोत पर ले जाकर देश की सुरक्षा के साथ समझौता नहीं किया गया?' साथ ही उन्होंने कहा था, 'क्या यह कभी कल्पना की जा सकती है कि भारतीय सशस्त्र सेनाओं के प्रमुख युद्धपोत का इस्तेमाल निजी अवकाश के लिए एक टैक्सी की तरह किया जाए?' विमान वाहक आईएनएस विराट को भारतीय नौसेना में 1987 में सेवा में लिया गया था. करीब 30 वर्ष तक सेवा में रहने के बाद 2016 में इसे सेवा से अलग किया गया.